༄༅། ། ཨོཾ་ལྷུན་གྲུབ་སྐྱེས་མེད་སྣང་སྟོང་རིག་པའི་ཀློང་། ། སྣང་སྲིད་དྲེགས་པའི་
གཙུག་ན་ངལ་གསོ་བ། ། རྩ་གསུམ་དབྱེར་མེད་ཁྲག་འཐུང་དཔའ་བོ་ཡིས། ། སྲིད་
གསུམ་ཟིལ་གནོན་བྱིན་ཆེན་ཆར་དུ་ཕོབ། ། བཀའ་ཉན་ཡུལ་འཁོར་སྐྱོང་བའི་དགེ་
བསྙེན་ཆེ། ། བཙན་རྒོད་རྡོ་རྗེ་བདུད་འདུལ་ཆེ་བཙན་རྒྱལ། ། གདེངས་ཅན་དམུ་
བཙན་འཁོར་བཅས་སྐད་ཅིག་ལ། ། འདིར་སྤྱོན་དགྱེས་པའི་གདན་ཁྲིར་ཏིཥྛནྟུ། །
བདེ་སྟོང་སྒྱུ་མའི་ཀློང་ནས་འདོད་དགུའི་སྤྲིན། ། དཀར་དམར་བཟའ་བཅའ་ཁྲག་
ཆང་སྐོམ་ཕུད་སྦྲེངས་། ཁྲབ་རྨོག་མཚོན་ཆ་སྣ་ཚོགས་བྲག་ལྟར་གཟིངས། ། མི་ཟད་
འདོད་དགུའི་གཏེར་གྱི་ཀ་ལ་ཤ ། སྨན་ཤིང་དུད༌པ་ལང་ལོང་གཡོ་ཞིང་འཁྲིགས། །
ལྷ་ཁྱོད་དགྱེས་ཕྱིཪ་འབུལ་གྱིས་ཚིམ་པར་རོལ། ། རིག་འཛིན་དཔའ་བོའི་གཡར་དམ་
རྡོ་རྗེའི་ཕྲེང་། ། མིག་འཛིན་རྒྱུན་དུ་འབྲལ་མེད་རྟག་ཆོངས་ལ། ། བློ་བཟང་བསྟན་
སྐྱོང་ལུས་ཅན་བདེ་སྐྱིད་སྤེལ། ། འཇིག་རྟེན་སྤྱི་དང་སྐྱབས་གསོལ་བརྟན་གཡོ་ཀུན། །
སྲུང་སྐྱོབས་སྡོང་གྲོགས་མེལ་ཚེ་མ་གཡེལ་ཞིག ། རླུང་ཤུགས་རྟ་དམར་སེང་ཆེན་མ་
ངེས་སྟེང་། ། ཟངས་གྲི་ཉག་ཕྲན་འབརབའི་མཚོན་ཆ་གདེངས། ། གློག་ལྟར་མྱུར་
བའི་རྣམས་འགྱུར་སྟོང་ཕྲག་གིས། ། མི་འདོད་རྐྱེན་ངན་རྒུད་པ་སྟོབས་ཀྱིས་བཟློག །
འགྲོ་ཀུན་ཆོས་ལ་གཞོལ་ཞིང་གཉེན་ལྟར་མཐུན། ། ཚེ་བསོད་མངའ་ཐང་འབྱོར་བ་
མཚོ་ལྟར་རྒྱས། ། འཁོར་འདས་ཕུན་ཚོགས་ཕྱྭ་གཡང་སྤྲིན་ལྟར་བསྡུས། ། ལོག་འདྲེན་
དགྲ་ལ་ཆད་པ་ཐོག་ལྟར་ཕོབ། ། གནོད་བྲལ་ལོ་འབྲས་རྩི་བཅུད་སྨིན་ཅིང་འཕེལ། །
རིགས་རྒྱུད་རླུང་རྟ་སྙན་གྲགས་ཕྱོགས་བཅུར་དར། ། སྣོད་བཅུད་བཀྲ་ཤིས་འདབ་མ་
འབུམ་བཞད་པའི། ། བདེ་སྐྱིད་སྦྲང་རྩིའི་དགའ་སྟོན་ཆེར་རྒྱས་མཛོད། ། ཅེས་བྲག་སོག་
386

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
པོའི་གཞི་བདག་གི་བསང་མཆོད་བསྡུས་པ་འདི་ནི། དོན་གཉེར་བ་འགའི་འདོད་མོས་བཞིན། ༧ རོང་
ཆེན་སྤྲུལ་མིང་བས་ཐོལ་བྱུང་དུ་སྨྲས་པའོ། །